**Tiszavasvári Város Önkormányzata**

**Képviselő-testülete**

**9/2020. (I. 30.) Kt. számú**

**határozata**

**Magyar Kézilabda Szövetség Országos Tornaterem Felújítási Programjára benyújtandó pályázatról**

Tiszavasvári Város Önkormányzatának Képviselő-testülete a Magyar Kézilabda Szövetség Országos Tornaterem Felújítási Program keretében meghirdetett nyílt pályázatáról szóló előterjesztést megtárgyalta és az alábbi határozatot hozta:

1. Dönt arról, hogy Tiszavasvári Város Önkormányzata a Magyar Kézilabda Szövetség Országos Tornaterem Felújítási Programjának keretében a „Komplex sportcsarnok és tornaterem-felújítási program” pályázati kategóriában pályázatot nyújt be az Önkormányzat tulajdonában lévő, a Tiszavasvári Városi Kincstár vagyonkezelésében álló, 2448/6 hrsz.-ú, 4440 Tiszavasvári Petőfi út 3. szám alatti Városi Sportcsarnokot érintő beruházások megvalósítására, melyek az elbírálás függvényében az alábbiak:

* a tetőszerkezet teljes felújítása – a bevilágító ablakok kivételével
* a belső nyílászárók állományának teljes cseréje
* a csatlakozó kábelrendszer és elosztószekrény cseréje
* a tetőn kialakítandó napelemrendszer

1. Tudomásul veszi a Magyar Kézilabda Szövetség által közzétett „Pályázati felhívás és útmutató a Magyar Kézilabda Szövetség Országos Tornaterem Felújítási Programjához VI. ütem” megnevezésű, az előterjesztés mellékletét képező dokumentumban meghatározott feltételeket és a pályázót a pályázat benyújtása esetén terhelő kötelezettségeket.

**Határidő:** 1., 2. pont azonnal **Felelős:** Szőke Zoltán polgármester

1. Felkéri a jegyzőt, hogy az MKSZ által elkészített vázlatos költségvetés alapján meghatározott teljes bruttó beruházási összeg 5%-ának megfelelő Pályázati Biztosíték összegét a 2020-as költségvetés tervezésekor javasoljon elkülöníteni.

**Határidő:** 2020. február 15. **Felelős:** dr. Kórik Zsuzsanna jegyző

1. Felkéri a jegyzőt, hogy a beruházás bruttó összegének 30%-át, de legfeljebb bruttó 16.500.000,- Ft – gazdagodás megtérítési előleg – megfizetéséhez szükséges forrást – a Pályázati Biztosíték összegére is figyelemmel – a pályázat nyertessége esetén az önkormányzat költségvetésében javasoljon elkülöníteni.

**Határidő:** esedékességkor **Felelős:** dr. Kórik Zsuzsanna jegyző

1. Felhatalmazza a polgármestert az Önkormányzat nevében a pályázat benyújtására és a pályázati kiírásban előírt nyilatkozatok, továbbá a pályázattal összefüggésben szükséges további nyilatkozatok megtételére.

**Határidő:** 2020. január 31. **Felelős:** Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**